**Referat af bestyrelsesmøde i lokalrådet den 08.06.2021**

Siden sidst / Hanne

* Carl Heinz har afhjulpet/repareret diverse mangler på legepladsen.
* Byvandring med Horst Fries på søndag den 13.6. kl. 14. Husk tilmelding.
* Affaldsordning på Byens Torv. Der etableres en tømningsordning, så affaldet fremover bliver afhentet. Sorteringsordning ved hjælp af forskellige spande.
* Der er tilmeldt 24 deltagere til ”Folkemødet” den 19.6. Der indledes med en byvandring v. Lars 10.30-11.30.
* Nyt brevhoved til NYHEDSBREV.

LUP

Der har været holdt telefonmøder med 2 potentielle foredragsholdere.

Én af de fremtidsforskere, vi gerne ville have haft til at komme, viste sig at være for dyr (kr.40.000,-) så vi valgte en anden.

Der bliver tale om et oplæg på tre kvarter til en time, herefter tager Jes og Malene over. (den 15.8. kl. 15.30) Lokalrådet får kr. 30.000 i år i stedet for de 10.000, fordi processen med udvikling af landsbyen er i gang.

Generalforsamling

Generalforsamlingen afholdes den 20.06. kl. 16 (efter arbejdsdagen – se denne senere) Husk tilmelding til fælles spisning.

Claus genopstiller ikke pga. talrige andre gøremål. Karl Ove takker også nej i denne omgang. Lars genopstiller. Medlemskontingentet skal være indbetalt inden generalforsamlingen (senest den 13.06.)

Hanne sørger for ordstyrer. Lars bestiller mad.

Regnskab

Christian gennemgik det meget detaljerede og fine regnskab.

Planlægning af fælles arbejdsdag den 20.06. kl. 12.30-15.30

Hanne sørger for kaffe/kage. Ud over det bliver der følgende opgaver, der gerne skulle løses:

* Plantekasser / luges
* Skamstøtten / luges
* Maling af vejskilte
* Legepladsen / fjernelse af ukrudt mm. / hestene olieres
* Byens Torv / lugning langs rionet, så efeubeplantningen ikke bliver kvalt / evt. fiberdug/flis
* Stærehotellerne forsynes med en eller anden form for sikkerhedsudstyr, så overnattende gæster ikke falder ned.
* Petanquebanen / fjernelse af ukrudt mm.
* INGEN anvendelse af GIFT på Byens Torv
* De bænke, der er opstillet rundt omkring, skal have en omgang olie og der skal trimmes omkring dem
* Trimning af stien til møllerne
* Affaldsindsamling
* Oprydning i bryghuset

Sankt Hans den 23.06

Fra kl. 16.30 til 17.30 er der sport og leg på Byens Torv.

Der sendes en seddel ud med opgaver.

Infohytte

Den 21. og 22.06 sættes drejevingen op. Der afspilles en lydfil (da/ty) med diverse vindmølle-informationer, batteri og strøm aktiveres, billeder til plancher mv. sættes op. Der bliver indvielse den 20.08. Lars udarbejder et program.

Vild med vilje

Der er steder i byen, hvor det ville være oplagt at gå i gang. Hanne tager kontakt til en kyndig person, der kan komme med gode ideer.

Årshjul

Udarbejdelse af et koordinerende årshjul med aktiviteter, så vi

undgår sammenfald af arrangementer som det beklageligvis er tilfældet med et koncertarrangement i kirken den 22.08.

Eventuelt

Tung trafik gennem byen blev nævnt som et problem. Er det nødvendigt med gennemgående og tung trafik – eksempelvis grisetransporter – ind gennem byen? Der nedsættes et ”trafikudvalg”.

 Ref. den 09.06.2021 / Bent